"SETSWANA PUO YA GAE R-3 TLHATLHOBO Ditshitsinyo tsa ditirwana tsa tlhatlhobo e e sa tlhomamang: Mokwalo • Tshwara pene le go baya didiriswa tsa go kwalela (buka/tsebe ya buka) ka nepagalo. • Bopa ditlhakannye le ditlhakakgolo di le 26 ka nepagalo - ntlhatshupo, popo le sekgala fa gare ga mela. • Kwala le go dirisa matshwao a puiso: dikhutlo, matshwao a potso, diphegelwana le matshwao a tsiboso • Kwala mafoko o tlogela sekgala kgotsa diphatlha fa gare ga mafoko Tirwana 1 ya tlhatlhobo e e tlhomameng: Mokwalo • Bopa ditlhakannye le ditlhakakgolo di le 26 ka nepagalo - ntlhatshupo, popo le sekgala fa gare ga mela. • Kopolola le go kwala dipolelo tse di buisegang di le pedi kgotsa go feta ka nepagalo. Ditshitsinyo tsa ditirwana tsa tlhatlhobo e e sa tlhomamang: Go kwala • Kwala lenaane o dirisa phegelwana go kgaoganya dilo tse di tshwanang le ditirwana tsa letsatsi • Ikagele lenaane la mafoko a gago le thanodi o dirisa ditlhaka tse di simololang mafoko go tlhabolola dikgono tsa go itirela thanodi sk. selo, katse Tirwana 1 ya tlhatlhobo e e tlhomameng: Go kwala • Thala ditshwantsho go fetisa molaetsa, sk. a bue ka maitemogelo a gago • Kwala bonnye dipolelo di le tharo tsa kgang ya gago kgotsa kgang ya boitlhamedi o dirisa medumo e o e ithutileng, mafoko a a itsegeng a a leng teng, ditlhakakgolo le dikhutlo • Abelana ka dikakanyo le mafoko go thusa ka kgang ya barutwana botlhe (kwalokabelano) CAPS 83"